CELEX: 32017R0129
Language: sl
Date: 2017-01-25 00:00:00
Title: Izvedbena uredba Komisije (EU) 2017/129 z dne 25. januarja 2017 o spremembi Izvedbene uredbe (EU) št. 743/2013 o uvedbi zaščitnih ukrepov na uvoz školjk iz Turčije, namenjenih za prehrano ljudi, glede obdobja uporabe (Besedilo velja za EGP. )

26.1.2017   
            
            
               SL
            
            
               Uradni list Evropske unije
            
            
               L 21/99
            
         IZVEDBENA UREDBA KOMISIJE (EU) 2017/129
   z dne 25. januarja 2017
   o spremembi Izvedbene uredbe (EU) št. 743/2013 o uvedbi zaščitnih ukrepov na uvoz školjk iz Turčije, namenjenih za prehrano ljudi, glede obdobja uporabe
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 743/2013 (2) je bila sprejeta, ker je služba Komisije za revizije med revizijo ugotovila pomanjkljivosti v Turčiji pri izvajanju uradnega nadzora nad proizvodnjo školjk, namenjenih za izvoz v Unijo, države članice pa so poročale o neskladnih pošiljkah školjk s poreklom iz Turčije, ki niso izpolnjevale mikrobioloških standardov Unije.
            
         
               (2)
            
            
               Zadnja revizija službe Komisije za revizije, ki je potekala septembra 2015, je razkrila, da še vedno obstajajo pomembne pomanjkljivosti v sistemu nadzora školjk, namenjenih za izvoz v Unijo. Turški pristojni organi so predložili informacije o popravnih ukrepih, sprejetih za odpravo omenjenih pomanjkljivosti. Vendar nekatere od omenjenih pomanjkljivosti, zlasti glede učinkovitosti laboratorijev, še vedno obstajajo. Zaradi narave zadevnih proizvodov je treba pred obravnavanjem možnosti odprave ukrepov opraviti naknadno revizijo.
            
         
               (3)
            
            
               Konec obdobja uporabe Izvedbene uredbe (EU) št. 743/2013 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V drugem odstavku člena 5 Izvedbene uredbe (EU) št. 743/2013 se datum „31. decembra 2016“ nadomesti z datumom „31. decembra 2017“.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. januarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 24, 30.1.1998, str. 9.
   
      (2)  Izvedbena uredba Komisije (EU) št. 743/2013 z dne 31. julija 2013 o uvedbi zaščitnih ukrepov na uvoz školjk iz Turčije, namenjenih za prehrano ljudi (UL L 205, 1.8.2013, str. 1).